24. ΝΟΜΟΘΕΤ.ΔΙΑΤΑΓΜΑ υπ’ αριθ. 896 της 17/31 Δεκ. 1941 Περί αυξήσεως των Τ.Τ.Τ. τελών Εσωτερικού Εκυρώθη δια της υπ’ αριθ. 317/1946 Πράξεως Υπουργ. Συμβουλίου. Άρθρ.1-10.(Καθορίζονται τα τέλη διαφόρων ανταποκρίσεων). VI.Τελικαί διατάξεις Άρθρ.11.-1.Τα ταχυδρομικά εν γένει, τα τηλεγραφικά και τηλεφωνικά τέλη, τα όρια βάρους, διαστάσεων και χρηματικών ποσών, των αντικειμένων αλληλογραφίας, δεμάτων και επιταγών, ως και η έκτασις των τοπικών ζωνών δεμάτων, δύνανται να μεταβάλλωνται δια Δ/τος των Υπουργών Συγκοινωνίας και Οικονομικών. 2.Οι εν γένει όροι παραδοχής και διαχειρίσεως των αντικειμένων αλληλογραφίας, των δεμάτων και επιταγών εσωτερικού, ορίζονται δι’ αποφάσεων του Υπουργού της Συγκοινωνίας. Δι’ ομοίων αποφάσεων, δύναται εις εκτάκτους περιστάσεις να λαμβάνωνται προσωρινώς περιοριστικά μέτρα, καθ’ άπασαν την χώραν ή εις  ωρισμένα Τμήματα αυτής, όσον αφορά την εκτέλεσιν της Ταχυδρομικής, Τηλεγραφικής και Τηλεφωνικής Υπηρεσίας, εν όλω ή εν μέρει. Άρθρ.12.-Η ισχύς του παρόντος Ν.Δ/τος άρχεται από της 1 Ιαν. 1942. 